钦定古今图书集成/理学汇编/文学典/第007卷 > 张端义贵耳集 > 《作文之法》
## 钦定古今图书集成/理学汇编/文学典/第007卷 > 张端义贵耳集 > 《作文之法》

作文之法，先观时节，次看人品，又当玩味其立意。如
退之作《柳子厚墓铭》，“自士穷而见节义”，三四十言，皆
自道胸中事。如东坡《韩文公庙碑》有云：“匹夫为百世
师，一言为天下法。”此岂非东坡之自课乎？或者议退
之不当作符，读书城南，与原道出二手。